
SAŽ ETAK Depresivni poremećaj i depresivno raspoloženje pratioci su čovjeka od početka civilizacije. Svojom raznolikošću simptomatologi- 
je,aliiširinom pojavljivanja u različitim drugim psihijatrijskim i tjelesnim bolestima, depresija je poseban izazov za svakog kliničara. U članku se 
potanje navode klinička obilježja depresivnog poremećaja ili depresije u različitim psihijatrijskim stanjima ili tjelesnim bolestima. Komentiraju 
se suvremeni dijagnostički kriteriji za postavljanje depresivnog poremećaja (MKB 10 i DSM 5), ali i MKB 11 koji su u najavi. 

SUMMARY Depressive and mood disorder are human companions since the dawn of civilization. With the diversity of symp- 
toms and the occurrence in a variety of other mental and physical conditions, depression is a special challenge for every clinician. 
The article details the clinical features of mood disorder and depression in various psychiatric conditions or somatic diseases. Present criteria for 
diagnosing a depressive disorder (MKB 10 and DSM 5), as well as the announced MKB 11 will be discussed. 

> Poremećaji raspoloženja, od njih posebno depresivni 
poremećaj, ubrajaju se u češće psihijatrijske kliničke 


entitete koji se susreću u praksi. Nasuprot drugim skupina- 
ma psihijatrijskih poremećaja ne broje toliko distinktnih 
entiteta, već svega četiri (depresivni poremećaj, bipolarni 
poremećaj, distimija i ciklotimija). Ipak, tu treba napome- 
nuti da su afektivni simptomi izrazito česti i stoga se neri- 
jetko javljaju u nizu tjelesnih i drugih psihičkih poremećaja 
(primjerice, u organski uzrokovanih poremećaja, alkoholiz- 
mu i drugim ovisnostima, shizofrenijama, poremećajima 
ličnosti) (1). 

Poremećaji raspoloženja odavno su poznati i opisivani. Još 
u Ebersovu papirusu iz 3000 godina prije naše ere spome- 
nute su promjene raspoloženja u obliku depresivnog ili bi- 
polarnog poremećaja. U Bibliji u Starom zavjetu lijep je pri- 
kaz depresivnog čovjeka u Jobovoj knjizi. Hipokrat je opi- 
sao melankoliju, kako danas nazivamo depresiju. Termin 
melankolija dolazi od grčke riječi koja znači crna žuč, a u 
skladu je sa starogrčkim tumačenjem melankolije/depresije 
i uopće bolesti kao neravnoteže među tjelesnim sokovima. 
Sam termin depresija dolazi od latinskog izraza deprimere, 
što znači potisnuti, pogurati prema dolje. Na prijelazu sta- 
rog vijeka u novi vijek sveti Augustin donosi dobre opise de- 
presivnog stanja i osjećaja krivnje. Robert Burton publicira 


1621. godine djelo , Anatomija melankolije“ sa skolastičkim 
objašnjenjima, ali i astrološkim, sezonskim, prehrambe- 
nim navikama i biološkim ritmovima. Jean-Etienne-Do- 
minique Esquirol jasno označava melankoliju kao bolest 
raspoloženja. Kahlbaum opisuje maniju i depresiju kao 
faze jedne bolesti. Za prognostički lakše slučajeve upotri- 
jebio je pojam ciklotimija, a za teže vesania typica circula- 
ris. Konačno, Emil Kraepelin odvaja manično-depresivnu 
psihozu od slučajeva shizofrenije u zaseban entitet. Eugen 
Bleuler stvara termin afektivna bolest i smatra da je manič- 
no-depresivna psihoza dio kontinuuma sa shizofrenijom. 
John Cade počinje rabiti soli litija u liječenju manije 1949. 
godine. Roland Kuhn početkom pedesetih godina dvadese- 
tog stoljeća u Švicarskoj otkriva prve rezultate učinkovito- 
sti imipramina u liječenju depresije (2). 


Depresivni poremećaj 
Kao što je razvidno iz gore iznesenoga, depresija se ubraja 
u najranije opisane bolesti u medicini i u biti se može reći 
da je stara koliko i sama naša civilizacija. I samo njezino 
ime ima drevni korijen kao što je već opisano; dolazi od 1a- 
tinske riječi deprimere, koja znači pritisnuti ili udubiti. Na 
taj se način i slikovito može prikazati ono što depresija čini 
ljudskoj psihi. Depresija se može javiti kao simptom ili kao 

sindrom u okviru raznih psihijatrijskih poremećaja ili kao 
samostalan entitet. Na razini simptoma patološko je raspo- 
loženje, kvantitativno i kvalitativno bitno različito od tugei 
tužnog raspoloženja. Na razini sindroma depresija obuhva- 
ća razne kombinacije psihičkih, psihomotornih i somatskih 
simptoma koji se prezentiraju različitim intenzitetom (3). 
Ovisno o istraživanjima, životna prevalencija depresije pro- 
cjenjuje se na 1 do čak 19%, a smatra se da su u prosjeku svaka 
peta žena i svaki deseti muškarac tijekom svojeg života iskusili 
ozbiljnu depresivnu epizodu. Uzevši u obzir navedeno, novije 
procjene govore o tome da se više od 150 milijuna ljudi diljem 
svijeta liječi zbog depresije. Depresija se može javiti u svako- 
me životnom dobu, no njezina je najčešća pojavnost nakon 
dvadeset i pete do četrdesete godine života. Upravo je to doba 
najvećega radnog potencijala, a velik je broj radno nesposobnih 
ljudi zbog depresivnog poremećaja. On se nešto češće javlja u 
žena negoli u muškaraca. Na oko dvije depresivne žene dolazi 
jedan muškarac. Međutim, kod ovog nalaza treba biti oprezan; 
moguće je da muškarci depresiju rješavaju na drugačiji način, 
najčešće ovisnošću o alkoholu. Ili, s druge strane, tijekom odra- 
stanja naučili su nositi se sa stresom i biti manje bespomoćni, 
dok je ženama dopušteno da budu bespomoćne, sklonije su pa- 
sivnom pristupu itd. Također je primijećeno da se češće javlja 
u ljudi s malo bliskih međuljudskih odnosa ili u rastavljenih i 
razvedenih. Socioekonomske prilike nemaju veze s pojavnošću 
depresivnog poremećaja. Uzevši da je često neprepoznata i ne- 
adekvatno liječena, depresija je danas jedan od vodećih uzroka 
invaliditeta, s tendencijom daljnjeg porasta troškova i optereće- 
nja zdravstvenih sustava. Procjenjuje se da će do 2030. godine 
upravo depresija od svih bolesti najviše teretiti zdravstvene i 
socijalne sustave (2). 


Klinička slika depresivnog poremećaja 
Tipični simptomi depresije jesu: depresivno raspoloženje, 
gubitak interesa i zadovoljstva u svakodnevnim i prije is- 
punjavajućim aktivnostima (anhedonija), osjećaj smanje- 
nja energije, odnosno pojačano zamaranje, psihomotorno 
usporenje, suicidalne misli, promjene apetita, smetnje spa- 
vanja, osjećaj krivnje, samopredbacivanje, kao i smanjeno 
samopoštovanje. Bolesnici s depresivnim poremećajem 
žale se na tužno raspoloženje, osjećaj nemoći, boli i težine u 
ekstremitetima, nemaju volje ni za što pa čak ni za aktivno- 
sti koje su im prije pojave depresivnog poremećaja donosile 
zadovoljstvo. Zbog toga često znaju zanemarivati vanjski 
izgled i higijenu pa mogu izgledati zapušteno. Imaju izra- 
žene smetnje spavanja, poneki ne mogu zaspati, dugo u 
noć zdvajaju nad sobom, kratko zaspe, a onda se ujutro vrlo 
rano probude i ne mogu više zaspati. Drugi bolesnici, pak, 
imaju pretjeranu potrebu za spavanjem. Tipično je za de- 
presivni poremećaj da bolesnici ujutro kad se probude ima- 
ju najviše izražene simptome, a kako dan odmiče, sve se bo- 
lje osjećaju, da bi navečer čak bili i normalno raspoloženi. 

Ova karakteristika depresije naziva se diurnalna varijacija 
raspoloženja. U depresivnih bolesnika česte su i promjene 
apetita. Neki imaju pretjeranu potrebu za hranom pa poja- 
čano jedu i udebljaju se. Drugi, pak, imaju smanjenu potre- 
bu za hranom i mogu bitno izgubiti na tjelesnoj težini. Bo- 
lesnici mogu zdvajati nad svojim životom, sve gledaju crno, 
i prošlost, pa se optužuju da su oni krivi za životne poteze, 
i budućnost, koja za njih ne postoji. Zbog toga su izraženi 
osjećaji krivnje, kao i suicidalne misli, pa i pokušaji suicida. 
Zbog depresivne inhibicije kognitivnih funkcija vrlo često 
dolazi do poremećaja koncentracije, kao i smetnja pamće- 
nja. Misaoni je tijek analogno svemu navedenom obično 
usporen, a bolesnici su zaokupljeni sumornim i pesimistič- 
nim pogledima na budućnost, idejama gubitka, krivnje, 
samooptuživanja, bezvrijednosti, ali i suicidalnim idejama 
i mislima. Upravo suicidalne ideacije čine depresiju i smr- 
tonosnom bolešću, posebice ako se uzme u obzir da više od 
tri četvrtine oboljelih pomišlja na samoubojstvo kao na mo- 
guće rješenje svojih tegoba i problema, a oko 10% i izvršava 
taj čin. Gore navedeni simptomi tipični su za depresivni po- 
remećaj, a takva klinička slika naziva se i melankolični tip 
depresije (2, 4, 5). 

Unatoč tomu što su ovi simptomi tipičniji za depresiju, u znat- 
nog broja bolesnika dolazi do razvoja razdražljivog ili anksio- 
znog raspoloženja ili, pak, bolesnik može poricati postojanje 
subjektivnih promjena raspoloženja i umjesto toga prezen- 
tirati se dominantno somatskim tegobama. Tu pretežito do- 
miniraju tegobe kardijalnoga, gastrointestinalnoga, genitou- 
rinarnog ili, pak, lokomotornog sustava. Sve to čini tjelesne 
simptome depresivnog poremećaja. Katkad smetnje u obliku 
lošijeg raspoloženja ne moraju biti izražene, dapače, bolesni- 
ci se doimaju normalno raspoloženi. Imaju osjećaj olovnih, 
teških ekstremiteta, smetnje koncentracije, anksiozni su uz 
simptome pretjerane potrebe za spavanjem i simptome preje- 
danja i dobivanja na težini. Riječ je o tzv. atipičnoj depresiji. 
U jednog dijela bolesnika dolazi i do pojave psihotične razi- 
ne smetnja, odnosno razvoja sumanutosti i/ili halucinacija. 
One su obično sukladne raspoloženju i stoga dominiraju ideje 
krivnje, sagrješenja, siromaštva, bezvrijednosti, teške tjelesne 
bolesti i prijetećih katastrofa s preuzimanjem odgovornosti 
za njih. Tako bolesnici mogu imati sumanutosti u kojima su 
krivi za ekonomsku krizu, ratove, poplave ili potrese, za ne- 
volje u svojoj obitelji, imaju nihilističke sumanutosti u kojima 
osjećaju da je sve propalo, da će sve biti uništeno, da više nema 
boljitka za njih ili njihovu obitelj. Pojava halucinacija bitno je, 
pak, rjeđa, no kada se javljaju, onda su to obično auditivnog 
ili olfaktornog tipa, i to u obliku optužujućih glasova ili neu- 
godnih mirisa raspadajućeg mesa ili truljenja. Ovakav oblik 
kliničke slike depresivnog poremećaja naziva se psihotična 
depresija. Neki bolesnici mogu imati katatone simptome, 
poglavito u obliku katatonog stupora. Bolesnici su potpuno 
psihomotorno neaktivni, mutistični su. U nekih bolesnika 

epizode depresivnog poremećaja javljaju se prema sezonskom 
obrascu, primjerice, češće zimi i traju do proljeća. Takav oblik 
depresivnog poremećaja zovemo sezonski depresivni pore- 
mećaj (2, 4, 5). 


Dijagnoza i diferencijalna dijagnoza 


Zasada nijedna, aniniz nekih specifičnijih pretraga ne mogu 
pomoći u postavljanju dijagnoze depresivnog poremećaja. 
Stoga se ona postavlja temeljem kliničke slike i podataka do- 
bivenih od samih bolesnika, kao i od njima bliskih osoba. No, 
iako se samo upotrebom laboratorijskih pretraga ne može 
postaviti dijagnoza depresije, one itekako mogu pridonijeti u 
procesu diferencijalne dijagnostike bolesti istanja koja poten- 
cijalno uzrokuju simptome depresije. Posebno je potrebno vo- 
diti računa o eventualnom postojanju drugih psihijatrijskih 
ili tjelesnih poremećaja jer oni mogu utjecati na simptome i 
tijek depresivnog poremećaja, kao i znatno otežavati liječenje 
i oporavak bolesnika. U tom se kontekstu preporučuju ana- 
liza kompletne krvne slike, kao i biokemijskih parametara 
(posebice testovi funkcije bubrega, jetre, gušterače), hormon- 
ske analize (štitna i nadbubrežna žlijezda) te toksikološke 
pretrage. U nekim slučajevima katkad može biti korisno 
određivanje kortizola koji je u jutarnjim satima u više od po- 
lovice bolesnika s depresivnim poremećajem blago ili dosta 
povišen (5). Također su i nesupresori na deksametazonskome 
supresijskom testu. Određivanje polimorfizma za serotonin- 
ski transporter (SERT) može također pomoći jer pojedinci koji 
su mutirani na SERT-u (SS-genotip) na uobičajene životne 
stresove imaju povišen rizik od depresivne epizode (6). Kako 
bi se objektivnije odredile prisutnost i izraženost pojedinih 
simptoma depresivnog poremećaja, mogu se rabiti neke od 
validiranih ljestvica i upitnici dizajnirani specifično za utvr- 
đivanje depresivne simptomatologije. Tako je razvijen niz sa- 
moocjenskih ljestvica koje bolesnici sami mogu ispunjavati, 
što im je i prednost jer omogućavaju terapeutima fokusiranje 
na druge aspekte svojeg rada s bolesnicima. S druge strane, 
razvijene su i ljestvice namijenjene kliničarima, s time da je 
procjena prisutnosti depresivnih simptoma i njihove izraže- 
nosti zahtjevna i traži posebnu edukaciju za rad sa svakim od 
upitnika. Baš zbog toga je i korist od svakog od upitnika to 
veća što je terapeut iskusniji u uporabi alata kojim se koristi. 
Danas se unatoč postojanju doista impresivnog broja ljestvi- 
ca za depresiju u svakodnevnom radu ponajviše rabe Hamil- 
tonova (HAM-D), Zungova (ZDSI), Montgomery-Asbergova 
(MADRS) i Beckova (BDI) ljestvica. Njima se može odrediti 
razina simptomatologije u različitim fazama liječenja te na 
taj način pratiti odgovor na terapiju, kao i mijenjati terapijske 
modalitete (2). 

Dijagnozu depresivnog poremećaja postavljamo s pomoću 
kriterija MKB 10 ili DSM 5. Kriteriji MKB 10 i DSM 5 nalaze 
se u odgovarajućim priručnicima pa čitatelja usmjeravam 
na priručnike MKB 10 i/ili DSM 5 s hrvatskim prijevodima 

za detalje. U obje klasifikacije simptomi trebaju trajati dva 
tjedna da bi se postavila dijagnoza. Navedene dvije klasifi- 
kacije diskretno se razlikuju u kriterijima za depresivni po- 
remećaj. Prema klasifikaciji MKB 10, bolesnik treba imati 
prisutne simptome lošijeg raspoloženja, gubitka interesa i 
uživanja te smanjenja energije kao obvezatne, dok DSM 5 
traži prisutnost ili samo depresivnog raspoloženja ili samo 
gubitka interesa i uživanja. Ostali su simptomi praktički 
identični (7, 8). 

Prema klasifikaciji MKB 10, depresivnu epizodu možemo 
označiti s obzirom na težinu poremećaja kao blagu, umje- 
renu i tešku. Dodatno, blaga i umjerena epizoda mogu biti 
označene postojanjem ili odsutnošću somatskih simptoma, 
a ona teška postojanjem psihotičnih simptoma ili bez njih. 
Prema klasifikaciji DSM 5, pojedinu epizodu možemo ozna- 
čiti jednako s obzirom na težinu simptoma, ali možemo 
pobliže odrediti i podtip depresivnog poremećaja: melan- 
količni, atipični, psihotični, sezonski, katatoni ili s anksi- 
oznim smetnjama. Prema klasifikaciji MKB 10, postoji po- 
sebna dijagnostička kategorija anksiozno-depresivni pore- 
mećaj, kao i povratni depresivni poremećaj za slučajeve s 
ponavljanim epizodama. U slučaju povratnoga depresivnog 
poremećaja mora biti zadovoljen i kriterij barem jedne pri- 
jašnje epizode depresije u trajanju od najmanje dva tjedna 
te najmanje dvomjesečnog razdoblja bez ikakvih simptoma 
poremećaja raspoloženja između te i aktualne epizode. Na- 
dalje, ni u jednom trenutku života bolesnika nisu bili zado- 
voljeni kriteriji za hipomaničnu ili maničnu epizodu. 
Prema prijedlogu buduće klasifikacije MKB 11, depresivni se 
poremećaj može odrediti s obzirom na njegovu težinu, kao i u 
MKB 10, samo sad pojedina epizoda gubi mogućnost diferen- 
ciranja je li sa somatizacijom ili nije, ali se i u srednje tešku epi- 
zodu dodaje mogućnost klasificiranja kao psihotičnog oblika. 
Dodaje se i mogućnost šifriranja epizode u remisiji (7, 8). 


Depresivni simptomi u tjelesnim bolestima 


Većina bolesnika s depresijom u početku će se javiti svo- 
jemu liječniku obiteljske medicine, a ne psihijatru, i to 
posebice s nekom od somatskih pritužbi, a ne radi lošijeg 
raspoloženja. Popis potencijalnih uzroka depresije velik je 
i uključuje niz bolesti i poremećaja: od neuroloških stanja, 
infektivnih bolesti, metaboličkih i endokrinih poremećaja, 
neoplazma do zloupotrebe i ovisnosti o psihoaktivnim tva- 
rima, ali i djelovanja brojnih lijekova (tablica 1.). Osim niza 
spomenutih stanja, depresija može biti simptom praktički 
svih psihijatrijskih poremećaja, no uvijek treba voditi ra- 
čuna o tome da se dijagnoza postavlja u skladu s gore na- 
vedenim kriterijima i da depresivno raspoloženje nužno ne 
implicira postojanje depresivnog poremećaja ili epizode. U 
diferencijalnoj dijagnozi treba razmotriti i uzeti u obzir ža- 
lovanje i poremećaje prilagodbe s depresivnim reakcijama, 
postpartalne depresije, bipolarni poremećaj, sad u depre- 

sivnoj fazi. Posebna bi diferencijalnodijagnostička teškoća 
mogao biti problem diferenciranja psihotične depresije od 
shizofrenije simpleks ili shizoafektivnog poremećaja (9, 10). 


Perzistirajući poremećaji raspoloženja 
Skupina perzistirajućih poremećaja raspoloženja uključuje 
dva poremećaja: ciklotimiju i distimiju. Poremećaji su to 
čija je glavna odlika da poremećaj raspoloženja nije epizo- 
dičan, nego je trajan. Poremećaji obično traju tijekom cijele 
odrasle životne dobi. U takvome, trajnom poremećaju mo- 
guće su i određene fluktuacije raspoloženja, ali je ono te- 
meljno uvijek bolesno promijenjeno. 


Distimija 


Prevalencija distimije u općoj populaciji iznosi oko 5%, čime 


je to najčešći poremećaj raspoloženja, nakon depresije. Disti- 
miju karakterizira kronično depresivno raspoloženje koje ne 
ispunjava kriterije za povratni depresivni poremećaj, bilo u 
smislu težine ili trajanja pojedine epizode. Bolesnici se većinu 
vremena osjećaju umorno i depresivno, no katkad su mogu- 
ći i kratki periodi kada se dobro osjećaju. Općenito gledano, 
bolesnicima su čak i najmanje zadaće naporne, osjećaju se 


TABLICA 1. Organski uzroci depresije (modificirano prema 9 i 10) 


Karlović D. 


iscrpljeno i bez energije, pesimistični su, okupirani idejama 
neadekvatnosti, teško nalaze zadovoljstvo u nekoj aktivnosti 
ili cjelokupnom životu, često pate od smetnja sna i skloni su 
socijalnom povlačenju. Iako je svaki od ovih simptoma sam 
po sebi težak, činjenica da se ovi bolesnici u biti ne mogu no- 
siti sa svakodnevnim zahtjevima njihove okoline najviše ih 
prinudi na traženje pomoći. Bolesnici koji boluju od distimije 
mogu dobiti epizodu depresivnog poremećaja. Takav pore- 
mećaj nazivamo dvostruka depresija. 

Kaoiu slučaju ciklotimije, do sada nisu identificirane speci- 
fične kliničke ili laboratorijske pretrage kojima bi se mogla 
dijagnostički proces temelji na adekvatnoj anamnezi i prije 
navedenim kriterijima. Kao i za ostale psihijatrijske pore- 
mećaje, dijagnozu postavljamo na osnovi kriterija MKB 10 
ili DSM 5. Između ova dva sustava nema bitnijih razlika. 
Također, buduća klasifikacija MKB 11 daje mogućnost dija- 
gnosticiranja ovog poremećaja s gotovo istovjetnim kriteri- 
jima kao i klasifikacija MKB 10. 

Distimiju je ponajprije potrebno razgraničiti od depresije. 
Tu treba voditi računa o tome da iako simptomi u biti mogu 
biti jednaki, distimiju karakteriziraju kronični i slabije 
izraženi simptomi koji traju dvije ili više godina. Vegeta- 


Kronični subduralni hematom, demencije, Huntingtonova bolest, migrene, multipla skleroza, 


Neurološka stanja i bolesti 


Infektivne bolesti 


normotenzivni hidrocefalus, Parkinsonova bolest, stanje nakon moždanog udara, Wilsonova bolest, 
epilepsija temporalnog režnja 


Bruceloza, encefalitisi, HIV, infektivni hepatitisi, influenca, borelioza, mononukleoza, subakutni 


bakterijski endokarditis, sifilis, tuberkuloza 


Neoplazme a 
karcinomatoza 


Tumori središnjega živčanog sustava, limfomi, tumori gušterače, tumori pluća, diseminirana 


Addisonova bolest, anemije, hipertiroidizam i hipotiroidizam, Cushingova bolest, dijabetes, jetrene 


Metabolički i endokrini poremećaji 


bolesti, hiponatremija, hipokalemija, hipopituitarizam (Sheehanova bolest), hipoparatiroidizam, 


pelagra, perniciozna anemija, porfirija, uremija, deficijencije folata, tiamina i vitamina B12 


Psihoaktivne supstancije 


Alkohol, kokain, opijati, amfetamini 


Analgetici, antibiotici, antivirotici, antihipertenzivi s kateholaminskim djelovanjem, kemoterapeutici, 


Lijekovi 


L-dopa, oralni kontraceptivi, sedativi i hipnotici, kortikosteroidi, antagonisti histaminskih H2- 


receptora, lijekovi za motilitet gastrointestinalnog sustava 


Teški metali, insekticidi, kronični pijelonefritisi, pankreatitis, postpartalna depresija, hipoksija, prolaps 
Razno mitralnog zalistka, kronično srčano zatajenje, druge kardiovaskularne bolesti, reumatoidni artritis, 
sistemski lupus eritematodes, arteritis velikih stanica 

tivni (nesanica, gubitak apetita, gubitak libida, smanjenje 
tjelesne težine) i psihomotorni simptomi bitno su, pak, rje- 
đe prisutni nego što je to slučaj u depresivnog poremećaja. 
Nasuprot tomu, depresivni je poremećaj epizodičan s prak- 
tički potpunim oporavkom između epizoda i bitno izraže- 
nijim vegetativnim i psihomotornim simptomima. Depre- 
sivni simptomi mogu biti povezani i s kroničnim psiho- 
tičnim poremećajima te ih je, posebice s terapijske strane, 
potrebno razgraničiti od pravog poremećaja raspoloženja. 
No, ako se depresivni simptomi nižeg intenziteta javljaju 
samo tijekom psihotičnog poremećaja (uključujući njegove 
rezidualne faze), ne smatra se da je riječ o distimiji. 


Kako razlikovati depresivni poremećaj od 
depresivne epizode bipolarnog poremećaja? 
Jedan od bitnih problema u svakidašnjemu kliničkom radu 
jest kako razlikovati depresivni poremećaj od depresivne 
epizode bipolarnog poremećaja, poglavito ako je depresija 
prva epizoda s kojom se bolesnik javlja psihijatru. Važna 
činjenica o kojoj se raspravlja posljednjih godina jest spo- 
znaja da je među bolesnicima koji se prezentiraju kao de- 
presivni poremećaj puno onih koji imaju bipolarni poreme- 
ćaj. Budući da je za bipolarne bolesnike simptomatično da 
više vremena provode u depresiji nego u maniji, hipomaniji 
ili miješanom stanju, to znači da je velik broj bolesnika u 
prošlosti bio krivo dijagnosticiran (a time i liječen) kao uni- 
polarna depresija i liječen monoterapijom antidepresivima 
umjesto da su dijagnosticirani kao bipolarni poremećaj i li- 
ječeni litijem ili drugim stabilizatorom raspoloženja ili ati- 
pičnim antipsihotikom, prije dodavanja antidepresiva koji 
možda ne bi bio ni potreban (11). 

Gotovo polovinu bolesnika dijagnosticiranih kao unipo- 
larna depresija danas prepoznajemo kao one iz bipolarnog 
spektra. Liječenje antidepresivima u neprepoznatih bipo- 
larnih bolesnika ne samo da uzrokuje brze izmjene faza, 
miješana stanja, hipomaniju i maniju već povećava suici- 
dalnost. Zato je neobično važno prepoznati je li depresivni 
bolesnik imao bipolarnu ili unipolarnu depresiju. Unipolar- 
ni depresivni bolesnici i bipolarni bolesnici u depresivnoj 
fazi imaju identične simptome, stoga je očigledno da simp- 
tomi nisu dostatni za razlikovanje ovih dvaju poremećaja. 

U diferencijalnoj dijagnostici depresivnog poremećaja od 
bipolarnog poremećaja, sad u depresivnoj fazi može pomo- 
ći uzimanje anamnestičkih podataka o obitelji bolesnika. 
Naime, rođaci u prvom koljenu iz bipolarnog spektra snaž- 
no upućuju na bipolarni spektar prije nego na unipolarnu 
depresiju (11). U razlikovanju prema depresivnoj epizodi bi- 
polarnog poremećaja mogu postojati simptomi kao što su: 
pretjerano spavanje, prejedanje, komorbidna anksioznost, 
motorna usporenost, nestabilno raspoloženje, psihotični 
i suicidalni simptomi. U korist bipolarnog poremećaja ide 
mlađa dob početka simptoma, duže i tvrdokornije depre- 
sivne epizode, nagli početak ili prestanak simptoma. 

